Dratapp

Dratapp, også kalt åpner, boksring, knekkjekk, metallhempe eller  tab, er åpningsmekanismen på en drikkeboks normalt av aluminium. Betegnelsen er direkte oversatt fra det engelske pull tab. Dratapper i litt forskjellige utførelser ble tatt i bruk på 1960-tallet. Den såkalte stay tab der ringhåndtaket og det vesle lokkbiten blir stående i boksen, ble vanlig på 1980-tallet.

I Norge er det flere organisasjoner, enkeltpersoner, grupper og bedrifter som samler inn dratappene og sender dem til Asia, hvor de kan bli omgjort til rullestoler og proteser til fattige. Samler inn metall-hemper til fattige i Thailand VG Dette er ikke en særlig effektiv måte å drive veldedighet på, siden skrap-aluminium har en pris rundt 10 kr pr kilo, og man trenger ca 2500 ringer for å få en kilo.Urban mythsInnsamling av ringar på aluminiumsboksar - vandrehistorie eller god gjerning?https://www.cairnspost.com.au/news/cairns/cairns-man-keith-marshall-has-more-than-a-million-ringpulls-from-drink-cans/news-story/52c628dcfe2051c2d0e94fb03e2a28f5  Det kostet i 2018 876 kr å sende en pakke på 10 kg med posten til Thailand.https://www.posten.no/sende/pakke/utland/sende-pakke-til-utlandet

I 1987 samlet McDonald’s inn dratapper, der metallverdien gikk til veldedighet, mens formålet var først og fremst å samle inn dratappene.https://www.snopes.com/fact-check/keeping-tabs/ I Australia samler Rotary inn dratapper som resirkuleres lokalt, men der inntektene går til proteser i Thailand, Malaysia, Laos og Kambodsja. Drammens Ølets Venner, - er en av organisasjonene som har organisert innsamling av disse, - men kaller dem enten for åpnerringer, - eller åpner-ringer.

NRK utgav i april 2019 radiodokumentaren «Boksringenes herre» som redegjorde for hvordan dr. Therdchai Jivacate i Chiang Mai på 90-tallet laget proteser av plasten fra yoghurtbegre og aluminium fra boksringer. Målet var å bruke billige lokale materialer, og prosjektet ble en suksess som ble omtalt blant annet på Discovery Channel. Det viste seg etter hvert at aluminiumen var for dårlig over tid slik at protesene gikk i stykker, og prosjektet gikk derfor bort fra å bruke dratapper.

 Referanser 

Kategori:Emballasje